JUMAL KÕNELEB
Tere jälle.
Kas oled Piiblit lugedes näinud, kui palju käskusid selles on?
Juba Vanas Testamendis on kümme käsku
ja kõikvõimalikke muid käske.
Kui jõuad Uude Testamenti, annab Jeesus meile ühe käsu.
Jeesus võtab kõik Piibli käsud kokku ühte ainsasse käsku
ja ütleb näiteks Johannese evangeeliumis 15:12
"Minu käsk on see:
armastage üksteist, nagu mina olen armastanud teid!"
Jumal on armastus ja Tema, kes ise on armastus,
käsib meid armastada teineteist.
Kui see on Jeesuse käsk, siis see on päris tähtis. Kas pole?
Paulus selgitab seda samuti kirjas Roomlastele 13:8
"Ärgu olgu teil ühtki muud võlga kellegi vastu
kui ainult võlg üksteist armastada."
Ärge olge võlgu midagi muud, kui vaid armastust.
"...sest kes armastab teist, on Seaduse täitnud."
See, kes armastab, on täitnud kogu Seaduse.
"Sest käsk: Sa ei tohi rikkuda abielu,
sa ei tohi tappa, sa ei tohi varastada,
sa ei tohi himustada”,
ja mis tahes muu käsk on kokku võetud selles sõnas:
Armasta oma ligimest nagu iseennast!”
Armastus ei tee ligimesele kurja. Nii on armastus Seaduse täitmine."
Kui me püsime armastuses ja armastame üksteist,
siis me ei riku abielu, ei tapa kedagi ega varasta miskit,
siis me täidame Seadust, kui me püsime armastuses.
Seetõttu ongi armastus Seaduse täitmine.
Lihtne lugu.
Käkitegu!
Nüüd, kui see on öeldud, võime selle saatesarja lõpetada
ja öelda, et oleme piisavalt rääkinud.
Nüüd teame, mida on vaja teha - edaspidise eluga on asi selge.
Kuidas me seda aga suudame?
Kuidas see võimalik oleks?
See on ju võimatu.
Aga kui Jeesus seda ütleb, peab see võimalik olema.
Ta ei ütleks seda, kui see poleks ka mulle võimalik.
Kas see on võimalik ainult neile, kellel oli turvaline lapsepõlv,
kes on seda kogu elu harjutanud
ja näinud oma vanematekodus
isa ja ema head ja armastavat eeskuju?
Kas see käib nii?
Kui see käib nii, siis on see üpris lootusetu.
Aga kui südames on hirmud ja ebakindlus, ahastus ja vaev?
Kui kõik käib närvidele ja inimene on rahulolematu?
Kui keegi pole kunagi öelnud sulle midagi positiivset?
Kui sind on vaid sõimatud.
Kui sa tõesti isegi ei tea, mida sõna armastus tähendab?
See võib olla küll kaunis ja abstraktne väljend,
aga ma ei mõista, mida sellega peale hakata.
Jeesus ütleb ometi, et me peame üksteist armastama,
nii nagu Tema meid on armastanud.
See on veel suurem väljakutse.
Praeme teid veidi edasi.
Jeesus jätkab Johannese evangeeliumis 15:13
"Ei ole olemas suuremat armastust kui see,
et keegi annab elu oma sõprade eest."
Kui peaksime armastama nii nagu Jeesus meid armastas,
peaksime olema valmis andma oma elu teineteise eest.
Ma peaksin olema valmis surema Joy eest.
Mina ei pääse siit grillilt minema.
Vaatajad võivad panna teleka kinni, kui see jutt liiga tuliseks kisub.
Ehk tuleb ikka midagi head ka? - Ära nüüd muretse ette!
See kõlab tõesti võimatuna.
Jeesus annab meile käsu, mis on võimatu.
Kuidas me saaksime armastada teineteist nagu Jeesus?
Nagu Tema on meid armastanud.
Ma ei armasta isegi iseennast, rääkimata oma naisest...
Olgu, tegelikult ma muidugi armastan oma naist väga palju.
Sa vähemalt üritad kõvasti.
Esimene Johannese kiri annab meile võtme, mis aitab edasi.
Esimene Johannese kiri 5:3 ütleb nii:
"See ongi Jumala armastamine,
et me peame tema käske, ja tema käsud ei ole rasked."
Mis asja?
Just ju tundus, et saime tohutu ikke.
Peame armastama
ja surema teineteise eest lausa naeratades.
Ja nüüd öeldakse, et Tema käsud ei ole rasked.
Miks see nii on?
Sest taas ei olene siin asjad minust, Joyst või teistest inimestest.
Kõik saab alguse Jumalast, kes on armastus.
Tema on armastus. Mina ei ole seda. Ka Joy pole.
Ükski inimene ei ole seda, ainult Jumal on armastus.
Kui Tema on armastus, siis Ta ei nõua meilt võimatut.
Ta nõuab meilt selliseid asju, milles täielikult Temast sõltume.
Tema ise on selline, Tema ise on armastus.
Agape armastus, väljateenimatu armastus,
on see armastus, mida leidub vaid Jumalas.
Seda ei ole meis kellegis. Isegi mitte Joys.
Meis olev armastus on loomult enesekeskne.
Mul on sind lihtne armastada, nii kaua, kui oled mu vastu hea.
Kui sa tood mulle õhtuti võileibu voodisse
ja ma saan rahus televiisorit vaadata.
Aga kui on keeruline olukord, siis pole sellest juttugi.
Aga siin on juttu millegist muust.
Siin öeldi, et suuremat armastust ei ole kellegil,
"et keegi annab elu oma sõprade eest."
Siin räägitakse Jeesusest. - Aamen!
Jeesus andis oma elu meie eest. Siin räägitakse Jeesusest.
Jeesus on selline - Tema annab oma elu sõprade eest.
Kas sa uudist tead? Ta elab nüüd minu sees.
Just nii! Kiitus Jumalale!
Ta elab minu sees. Mõelda vaid! Peame seda meeles!
Jeesus Kristus ise, oma aulises isikus,
elab täielikult minu sees.
Kas see pole imeline?
Kiri Koloslastele 1:27
"Seda saladust, mis oli varjatud endiste aegade ja sugupõlvede eest,
nüüd on aga avaldatud (räägitud) tema pühadele (see tähendab meile)."
Meile on nüüd ilmutatud, räägitud ja kirja pandud tohutu saladus,
mis on olnud peidetud endistel aegadel.
"...kellele Jumal tahtis teada anda," Ta tahab, et me teaksime seda!
"....mis on selle saladuse kirkuse rikkus kõigi rahvaste seas."
See on selline saladus, milles on tohutu kirkus.
Mis saladus see siis on?
"Kristus teie sees, kirkuse lootus.
Meie kuulutame Teda, manitsedes iga inimest
ja õpetades iga inimest (ja meid ennast) kogu tarkuses,
et seada iga inimest Jumala ette täiuslikuna Kristuses.
Selleks ka mina näen vaeva ja võitlen tema jõu toimel."
Tema tegutseb minu sees.
"Mis minus on tegev väega."
Ta ei sahise seal tasahilju, vaid Kristus minus on tegev väega.
Kui ma seda vaatan ja loen ning pean seda meeles,
siis Ta juba tegutseb minu sees. - Halleluuja!
Loen veel esimesest kirjast Korintlastele 6:19
"Või kas te ei tea, et teie ihu on teis oleva Püha Vaimu tempel,
(minu ihu on Püha Vaimu tempel),
kelle te olete saanud Jumalalt,
ning et teie ei ole iseenese päralt?"
Imeline! Minu sees on vägi, Püha Vaim,
minu sees on Jeesuse Vaim.
Kiri Roomlastele 5:5 "Aga lootus ei jäta häbisse,
sest Jumala armastus on välja valatud meie südamesse
Püha Vaimu läbi, kes meile on antud."
Meil on seega üleloomulik abi ja üleloomulik vägi.
Meie sisse on valatud Jumala agape armastus.
Ma ei olegi selle teemaga üksi.
Asi pole üldse minu lapsepõlves,
pole küsimus selles, mida olen väikesena õppinud,
küsimus pole millegis muus kui selles, kes elab mu südames.
- Selles, kes Tema on. Jah, selles, kes Tema on.
Mida Tema teeb, soovib ja tunneb seal, minu sisemuses.
Minu ülesanne on Teda tundma õppida.
Pean õppima, kes Ta on, mida Ta teeb ja mõtleb?
Milline Ta on?
Mis minu sees õieti elab, kobrutab ja tegutseb?
Eriti väljakutsete keskel.
Seetõttu on selles lootust igaühe jaoks!
Pole vahet, kas oled lapsepõlves armastust kogenud,
kas sul üldse olid vanemad või ei olnud sul neid -
Jumal on armastus.
Loeme esimesest Johannese kirjast 4:10
"Selles on armastus -
ei, mitte selles, et meie oleme armastanud Jumalat."
See pole armastuse mõõdupuu, kui palju mina armastan Jumalat
või kui palju ma seda suudaks ja kui palju ma armastan Joyd.
"Vaid et tema on armastanud meid
ja on läkitanud oma Poja lepitusohvriks meie pattude eest."
Küsimus on selles, kui palju Tema armastas meid.
Esimene Johannese kiri 4:8 "Kes ei armasta..."
Siin ei öelda, et kes ei armasta, on läbikukkunud. Siin ei öelda nii.
Või, kes ei armasta, see on vilets
ja patune, kes peaks meelt parandama.
Proovi uuesti. - Ja uuesti. - Ja uuesti. - Ja uuesti.
Kuni sa ükskord oskad ja see sul välja tulema hakkab!
Hüppa aga uuesti pea ees vette!
Öeldud on hoopis: "Kes ei armasta,
see ei ole tundnud Jumalat, sest Jumal on armastus."
Seetõttu ongi siin lootust igaühele.
Kui sa lihtsalt õpid Jumalat tundma
ja siis kui sa õpid Teda tundma, siis sa õpid armastust tundma.
See on armastus, mida me inimestena vajame.
See armastus ajab ära kõik hirmu,
see armastus teeb kõik uueks.
Armastus, mis on Jumalas ja kes Ta ise on,
see muudab kõike ja annab meile jõu armastada.
Johannes kirjutab,
et me armastame, sest Tema on meid enne armastanud.
Ma tahaksin jälle joonistada. Kas ma tohin? - Tohid küll.
Tahad sa midagi muud vahele öelda?
See on imeline asi seetõttu, et tegelikult on küsimus selles,
et me peaksime meeles, kes Ta on.
Peaksime meeles, et Tema on armastus.
See on miski, mille me sageli ära unustame .
Peame meeles pidama, et Ta on hea.
Peame meeles pidama, milline Ta on.
Peame meeles, et Ta elab minus.
Kohe, kui see meelde tuleb, hakkab meil kergem.
Kohe, kui meenub, kes minus elab, hakkan ma rahunema.
Kui pean meeles, et Ta elab minus, siis saan rõõmsaks.
Rõõm hakkab minus pulbitsema ja tulema minu seest välja.
Kui mõistan, et ma ei pea seda enesest välja pigistama,
vaid tohin lihtsalt uskuda - sellesse, kes elab minu sees.
Siis ma rahunen ja lõdvestun.
Usu, et Tema on armastus. Halleluuja!
Nüüd ma võin joonistada. - Kas sul paberit on?
Mul on paber ja pliiats.
Joonistan uuesti selle pildi, mis on ka minu raamatus.
See on uus trükk raamatust "Jumal on armastus".
Tubli, Jan!
Tahtsin sinna lisada konkreetse joonistuse selle kohta,
mida tähendab, et Jumal on armastus
ja mida tähendavad Jeesuse sõnad: "Püsige minu armastuses!"
"Käige valguses, nagu Mina olen valgus."
Mida see tähendab?
Just seda, mida Joy just ütles.
Peame meeles, et Jumal on armastus.
Kordamine on tarkuse ema. - Täpselt nii see on.
Ütle pealegi, mis sa mõtled? - Mulle tuli meelde,
et meie endised õpilased on öelnud vahel,
et oleme neile seda armastust nii palju pähe tagunud,
et see tuleb neil juba kõrvadest välja.
Aga peale kooli nad märkavad,
et nad ei unusta seda kunagi, et Jumal on armastus.
Vähemalt mingit kasu meist on.
Kui me seda meeles peame ja selles püsime,
siis oleme kaitstud.
Nagu ütlesin - isegi, kui su isa ja ema hülgavad sind,
siis Jumal ei hülga sind.
Kui isa ja ema ja sõbrad pole suutnud sind armastada,
kui su abikaasa pole seda suutnud, siis Jumal suudab seda ikkagi.
Ta on jätkuvalt armastus. Ta ei ole muutunud ega muutu.
Ta armastab nüüd ja alati, Ta armastab kogu aeg.
Ta ei tee muud, kui armastab. Temas ei ole mingit pimedust.
Ta armastab ja armastab...
Ka homme armastab. Kui läbi kukud, siis armastab.
Kuigi teed pattu, siis Ta ikka armastab.
Ta armastab ja armastab.
Sellest Johannes räägibki.
Oleme õppinud tundma seda Jumalat,
kelles ei ole mingit pimedust ja kes on ka täna valgus.
Ta on valgus ka homme ja ülehomme. Ta on seda alati.
See on imeline, et kui veedan aega Püha Vaimuga,
on Ta alati nii positiivne.
Ta on alati nii rõõmus ja alati täis armastust.
Sõltumata sellest, kas on talv, sügis või kevad;
on mul halb päev või hea päev.
Tal tundub alati olevat hea päev.
Kui me selle selgeks saaksime ja seda lihtsalt meeles peaksime,
siis me püsime armastuses.
Ma joonistan seekord tüdruku.
Tavaliselt joonistan poisi,
kuid seekord teen siia Joy väga ilusate juustega.
Käed ka.
Kui Joy püsib siin ja peab meeles, et Jeesus armastab teda kogu aeg...
Ma tean, et oled vahel tõre, kuid Jeesus armastab sind ikka.
Sul on halb päev ja sa ei tahaks tööle minnagi,
aga Jeesusarmastab sind ikkagi ja tahab anda sulle jõudu.
Olgu, kukkusin läbi, aga Jeesus armastab mind ikkagi.
Kui me püsime siin, siis pole raske armastada teisi.
Siis see käsk on kerge, nagu Johannes ütleb.
Tema käsud ei ole rasked.
Kui me mõistame seda ja püsime selles,
siis see ei ole raske.
Jumal kavandas selle algusest peale nii.
Me kaotasime ühenduse selle armastava Jumalaga
ja seetõttu ongi siin maailmas nii mitmed asjad segamini.
Me ei oska armastada, abielud purunevad.
Inimesed ei oska armastada, kui neil pole osadust Jumalaga.
Tema on ainuke, kes on tõeline armastus.
Aga nüüd on meil taas see ühendus, me võime minna tagasi algusesse
ja olla lihtsalt Jumala armsad lapsed.
Täna, homme ja ülehomme.
Siis ei ole elu enam nii raske, sest alati on keegi, kes armastab.
Ei pea toetuma inimestele,
ei pea panema lootust abikaasale, kes ikkagi ei ole täiuslik,
ega oma karjäärile või mainele.
Kõige sellise maise peale, mis tuleb ja läheb.
Inimeste armastus tuleb ja läheb. Maine tuleb ja läheb.
Lugesin eile ühest omaaegsest Rootsis tuntud kirjanikust.
Kõik pidasid teda imeliseks ning tohutult andekaks uustulijaks.
Omet leiti ta kodust surnuna, sest ta oli teinud enesetapu.
Vaevalt ta Jumalat tundis.
Kui sa leiad Jumala, kes on armastus
ja sa õpid Teda tundma, siis sa saad kindluse,
mis annab sulle tõelise kindluse, mis ei muutu enam iialgi.
Muutugu siin maailmas kõik, aga see asi ei muutu.
Selles võib hingata iga päev.
Kummaline asi on see, et kuigi Ta elab nüüd mu sees,
on see meile ometi paras väljakutse.
Jeesus elab minus.
Jeesus Kristus, Jumala Poeg, elab minu sees.
Püha Vaim elab minu sees ja ikkagi on see mulle keeruline.
Miks see nii on?
Esimese Johannese kiri 5:4 ütleb:
"Jah, igaüks, kes on sündinud Jumalast,
võidab ära maailma."
Kes on sündinud Jumalast?
Mina olen uuestisündimises sündinud Jumalast.
Mina olengi nüüd uus loodu Jeesuses Kristuses.
Mina olen nüüd uus. Minu sees on uus jõud.
Minu sees on agape, Jumala armastus.
Mina võidan Jeesuses Kristuses selle maailma.
Põhjus, miks see on ka meile, kristlastele raske,
on just see, millest rääkisid - me ei tunne Jumalat.
Me ei tea, milline Ta on, me ei mäleta, et Ta on meie sees.
Meil ei tule see meelde.
Siin vesteldes on see kerge ja palvekambris olles on kerge,
Issandaga koos olles ja Temaga aega veetes
ja tankides on see kerge.
Aga kui tõusen sealt ja lähen argipäeva keskele,
kohtun kõigi nende teiste tõredate inimestega,
siis see on nagu peast pühitud. Mulle ei tule see üldse meelde.
Selles ongi tõeline väljakutse.
Kui me siit peale selle saate lõppu ära läheme,
kui me siit tõuseme ja läheme uude nädalasse,
et me siis peaksime meeles, kes elab meie sees.
Peaksime meeles, kes Ta on.
See ongi tõeline väljakutse - Tema ligiolus püsimine.
Et me püsiksime selles armastuses. Seda on võimalik teha.
Seda on ka võimalik treenida.
Lugesime enne: "Jah, igaüks, kes on sündinud Jumalast,
võidab ära maailma."
See kirjakoht läheb edasi:
"Ja see ongi võit, mis on võitnud ära maailma -
meie usk."
Minu jaoks oli alguses just selle uskumine väljakutseks.
Ma ei suutnud kuidagi uskuda, et olen nii väärtuslik Jumalale.
Et Ta ei soovi vaid üks kord mind paitada ja öelda:
"Sa oled tore, ma lõin sind ja ma armastan sind - saa hakkama!"
Ma võin püsida selles armastuses.
See pani mõtlema.
Kas ma võin minna Ta juurde ka nüüd, kui tegin just vea?
Kas Ta armastab mind ka praegu,
kuigi ma olen tõre ja mul on halb päev?
Seepärast öeldakse siin,
et meie usk ongi see, mis võidab selle maailma.
Mina pidin neid asju endale rääkima ja eriti alguses meelde tuletama -
"Jan, Jumal armastab sind. See ei tundu nii olevat, aga on.
Jumal armastab sind, kuigi pole üldse sellist tunnet.
Jumal armastab sind ja on ikkagi hea.
Ta on hea ja kuigi sul on raske, siis Jumal ikkagi armastab sind.
Ta viib mind sellest läbi, Jumal armastab mind.
Ma olen Temale kallis, kuigi kukkusin just läbi."
Olen pidanud enda puhul sellist usu kuulutamist tegema.
Seda saab õppida ja see hakkab lihtsamaks muutuma.
Õppides võib jõuda selleni, et võib püsida selles armastuses.
Ma võin püsida selles ligiolus.
Korraga hakkab see ligiolu avaldama mõju ka mu töökohal.
Kuulsin hiljuti ühest ärimehest,
kes enne firma koosolekut jääb alati lihtsalt vaikseks.
Kui teised lobisevad ja teevad igasuguseid ettepanekuid,
siis tema jääb vaikseks ja kuulab, mida Jumal tahab öelda.
Kui ta siis sellest ligiolust rääkima hakkab,
jäävad teised vait.
Temalt tuleb tarkus.
Aga ta peab selle aja võtma ja meenutama, et Jumal on siin.
"Nüüd vajan ma Sinu abi."
Usun, et võime kõik kasvada usus, Jumala headuses ja ligiolus.
Mina igatahes tahan seda rohkem.
Imeline on siin just see, et me saame tõsta pilgu Temale.
Saame jälle meelde tuletada, kes Tema on.
Saan tuletada meelde, kes minu sees elab.
Vaadata, milline Tema on. Ma ei pea vaatama enesele.
Ma saan vaadata Temale ja tuletada meelde, milline Tema on.
Tema on armastus, Ta elab minu sees.
Ma võin hoida oma pilgu jälle Tema peal.
Palvetame.
Tänu, Taevane Isa, et me tõesti oleme Sinu lapsed.
Issand, ma tänan Sind selle tohutu eesõiguse eest,
selle vägeva saladuse eest, et Sina elad minu sees.
Issand ma tänan Sind, et Sa oled minus suur ja vägev,
Sa oled võimas ja täis armastust.
Issand, Sa oled täis rõõmu, armu ja hingamist.
Issand ma tänan Sind, et su jõud, armastus ja rahu
saavad mõju avaldada kogu minu ümbrusele.
Minu perekonnas, mu töökohal, mu lähedaste eludes,
Tänu Issand, et kus iganes olen ja kuhu lähen,
seal oled Sina kogu aeg koos minuga.
Tänu, et armastus ei ole minu jaoks enam raske.
Ma ütlen selle välja ja kuulutan seda,
et see pole raske,
sest see pole Sinu jaoks raske.
Ma lõdvestun ja annan sulle loa tegutseda minu sees, elada minus
ja olla minu sees.
Tänu, Issand, Su väegevuse ja jõu eest praegu meie kõigi elus!
Jeesuse nimel, aamen.
Aamen.
Tänu teile kõigile toetuse ja julgustuse eest!
Me oleme saanud pea iga nädal julgustust.
Ka meie vajame seda ja oleme selle eest väga tänulikud.
Kui soovid toetada TV7 tegemisi, võid teha seda väga lihtsal moel.
Võid helistades numbrile 900 1777 annetades Eesti kanali heaks 7 eurot
või kasutada kontonumbreid, mida näed peagi teleriekraanil.
Nagu Joy juba palvetas: Tulgu Püha Vaim ja puudutagu sind!
Täitku sind Isa armastusega!
Tahan veel palvetada:
Tänu, Taevaisa, et sel pole mingit tähtsust,
kas oleme lapsena kogenud inimeste armastust või mitte.
Sinu armastus võib läbida kõik müürid ja kõik hirmud.
Tänu, et sa teed seda Jeesuse nimel.
Ole õnnistatud! Aamen.
TV7 annetustelefon: 900 1777 (7 eur) TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin